A Törvényszék 2019. szeptember 12-i végzése – Puma kontra EUIPO (SOFTFOAM)
(T-182/19. sz. ügy)1
(„Európai uniós védjegy – A SOFTFOAM európai uniós ábrás védjegy bejelentése – Feltétlen kizáró okok – Megkülönböztető képesség hiánya – Leíró jelleg – Az (EU) 2017/1001 rendelet 7. cikke (1) bekezdésének b) és c) pontja – Nyilvánvalóan minden jogi alapot nélkülöző kereset”)
Az eljárás nyelve: angol
Felek
Felperes: Puma SE (Herzogenaurach, Németország) (képviselő: M. Schunke ügyvéd)
Alperes: az Európai Unió Szellemi Tulajdoni Hivatala (EUIPO) (képviselők: J. Crespo Carrillo és H. O’Neill meghatalmazottak)
Az ügy tárgya
Az EUIPO második fellebbezési tanácsának a SOFTFOAM ábrás megjelölés európai uniós védjegyként történő lajstromozása iránti kérelemmel kapcsolatban 2019. január 8-án hozott határozata (R 1399/2018-2. sz. ügy) ellen benyújtott kereset.
A végzés rendelkező része
A Törvényszék a keresetet elutasítja.
A Törvényszék a Puma SE-t kötelezi a költségek viselésére.
____________
1     HL C 172., 2019.5.20.